ใครล่ะ?ที่กูพูดไม่ได้
สิ่งแรกที่ได้เห็นก็คือประชาชนคนไทยต่างก็ต้องเป็นหนี้ที่ต้องจ่ายให้กับภาวะการขาดทุนมากที่สุดในประวัติศาสตร์ 5 แสน ล้านบาท ที่มาจากการทุจริตของนักการเมือง,ที่ได้เห็นต่อมาก็คือ คนที่ได้เงินจากการทุจริตครั้งนี้มากที่สุด แต่ไม่ต้องติดคุก ไม่ต้องเกี่ยวข้องแม้แต่นิดเดียว ลอยตัวสบายๆไป,แต่ว่ากันว่ายุคสมัยนี้ดวงดาวบ่งบอกว่าจะเป็นยุคกวาดล้างขจัด คนเลว-คนชั่ว เพื่อทำให้สังคมประเทศดีขึ้น,อีกไม่นานเกินรอคงจะได้เห็นอะไรกันบ้างระวังเอาไว้ด้วย,พูดถึงเรื่องนี้แล้วก็พลอยได้เห็นอะไรเพิ่มเติมและเกี่ยวพันกันเมื่อนายสุรนันทน์ เวชชาชีวะ อดีตเลขาธิการของอดีตนายกฯ ยิ่งลักษณ์ ชินวัตร ได้โพสต์ข้อความแฉความในใจเพื่อนรัก บุญทรง เตริยาภิรมย์ อดีตรัฐมนตรีว่าการกระทรวงพาณิชย์ ซึ่งถูกศาลตัดสินว่ามีความผิดคดีจำนำข้าว 42 ปี,ขอนำสรุปเอาสาระมาสักส่วนหนึ่ง,ผมรู้จัก บุญทรง ตั้งแต่เราเข้ามาร่วมอุดมการณ์ตั้งพรรคไทยรักไทยอายุเท่าๆกันเป็นรุ่นแรกๆที่เข้ามาทำงานการเมืองในพรรค ตั้งแต่พรรคไทยรักไทยยังเป็นวุ้น ผมรู้สึกว่า บุญทรง เป็นคนหนุ่มตั้งใจดี เป็นนักธุรกิจที่อยากเห็นประเทศเจริญก้าวหน้า,เราอยากเห็นการเมืองใหม่ และเชื่อว่า ทักษิณ ชินวัตร จะเป็นผู้นำที่จะทำให้ความฝันเราเป็นจริง,เคยนั่งจิบเบียร์ร่วมกันหลายครั้ง ผมเชื่อว่าเราเข้าใจตรงกันในฐานะนักการเมืองรุ่นใหม่,จนรัฐประหารเมื่อปี 2549,ได้ข่าวว่าเพื่อนได้เป็นเลขานุการส่วนตัวอดีตนายกฯสมชาย วงศ์สวัสดิ์ ในใจห่วงว่าเพื่อนจะปลอดภัยหรือไม่ ยกหูโทร.กันครั้งหนึ่งเท่าที่จำได้เพื่อนบอกว่า ไม่ต้องห่วง,ผมถูกตัดสิทธิทางการเมือง 5 ปี ได้แต่ช่วยให้กำลังใจอยู่ห่างๆเว้นแต่มาเจอกันและร่วมงานกันอีกครั้ง เมื่อ ยิ่งลักษณ์ ได้เป็นนายกฯ ผมเป็นเลขาธิการนายกฯเพื่อนเป็น รมช.คลัง,จน เพื่อน ได้เป็นรัฐมนตรีว่าการกระทรวงพาณิชย์ ได้เจอกันบ้าง แวะไปคุยเห็นเพื่อนมีแฟ้มเต็มโต๊ะยังเป็นห่วง ใครดูให้มึง แต่ละเรื่องน่ากลัว เมื่อผมแอบพลิกแฟ้มดู,เพื่อนบอกว่า กูมีทีม,ช่วงวิกฤติผมงานหลายด้าน แต่ก็ไม่วายห่วงเพื่อนส่งเรื่องจากทำเนียบฯก็คอยเตือนว่า เรื่องไปแล้วรีบจัดการ เราเป็นเพียงเสมียน ไม่รู้ตื้นลึกหนาบางทั้งหมด แต่รู้สึกเสมอว่าเพื่อนไม่สบายใจ,หลังพายุพัดผ่าน รัฐประหารไปแล้ว เคยนั่งจิบไวน์คุยกันสองคน,ผมถาม? มึงเล่าให้กูฟังหน่อยว่าเรื่องมันเป็นยังไง,ผมนับถือน้ำใจมันที่ตอบ กูพูดไม่ได้,ทางการเมืองบางเรื่อง ต้องตายไปกับเรา พูดไม่ได้ผมเข้าใจดีและเข้าใจดี และผมเห็นใจเพื่อนที่ต้องเข้าไปติดกับ เงื่อนไข นั้น,ผมอาจจะโชคดีกว่าที่ยังรักษาความเป็นตัวของตัวเองได้ แต่เพื่อนไม่โชคดีเท่า ผมโลดแล่นทางการเมืองมาหลายสิบปี เห็นคนตั้งใจดีโดนกลั่นแกล้งจนถอยไป,และเห็นคนที่เริ่มต้นด้วยอุดมการณ์ แต่เวลาผ่านไป เสียคน กันเยอะ แต่ผมรู้จัก บุญทรง และไม่ว่าจะสถานะใด จะผิดจะถูกอย่างไรเขาเป็นเพื่อนผมเสมอ ขอให้เพื่อนโชคดีและพ้นวิบากกรรม,ครับก็เอาเนื้อหาบางส่วนมาถ่ายทอดถึงความในใจระหว่าง เพื่อน ถึง เพื่อน ที่มีความหมายและความเป็นมาทางการเมือง,กูพูดไม่ได้นั่นแหละคือเป้าหมายสำคัญที่บ่งบอกว่าได้เกิดอะไรขึ้น จนทำให้เกิดเหตุทุจริตการระบายข้าวแบบจีทูจี เก๊ ไงล่ะครับ,ใครล่ะคือ ไอ้โม่งที่ยังลอยนวลอยู่อย่างสบายๆ.,สายล่อฟ้า
ได้เห็นอะไร จากคดีจำนำข้าว สิ่งแรกที่ได้เห็นก็คือประชาชนคนไทยต่างก็ต้องเป็นหนี้ที่ต้องจ่ายให้กับภาวะการขาดทุนมากที่สุดในประวัติศาสตร์ 5 แสน ล้านบาท ที่มาจากการทุจริตของนักการเมือง
กล้าได้กล้าเสีย,สายล่อฟ้า,คดีจำนำข้าว,นักการเมือง,บุญทรง เตริยาภิรมย์,ข่าวทั่วไป